text: [{"text_idx": "#000000", "text": "Vitnisbur\u00f0arKristnili\u0301vKirkja og samkomaMentan og SamfelagAndaktBo\u0301ka- og filmsumr\u00f8\u00f0urBloggurUng"}, {"text_idx": "#000001", "text": "MyndasavnSangir og akkordirTalusavnTilmeldingar til tilt\u00f8kKalendariNethandil"}, {"text_idx": "#000002", "text": "Fyri n\u00e6stan 2.000 a\u0301rum si\u0301\u00f0ani hekk ein ma\u00f0ur a\u0301 einum krossi. Hann hev\u00f0i n\u00e6stan onga hu\u0301\u00f0 eftir a\u0301 rygginum aftana\u0301 at vera pi\u0301ska\u00f0ur, hann hev\u00f0i eina kru\u0301nu a\u0301 h\u00f8vdinum, i\u00f0 var gj\u00f8rd av tornum, og uppi yvir h\u00f8vdi hansara hekk eitt skilti, \u201cINRI\u201d \u201cJesus u\u0301r Nasaret, kongur j\u00f8danna\u201d. Mangt kundi veri\u00f0 sagt um Jesus, men ta\u00f0 er ikki ta\u00f0, i\u00f0 sjo\u0301neykan ver\u00f0ur sett a\u0301 her. Henda greinin fer at hyggja n\u00e6rri eftir ti\u0301, i\u00f0 var\u00f0 ny\u0301tt at drepa hann, krossurin. Krossurin hevur alti\u0301\u00f0 havt no\u0301gv at ty\u0301\u00f0a fyri okkum kristnu, men vita vit veruliga, hvat krossurin er fyri naka\u00f0?"}, {"text_idx": "#000003", "text": "Hetta er fyrra av tveimum greinum um krossfesting. Henda sny\u0301r seg um s\u00f8guna um krossfesting, og tann seinna sny\u0301r seg meira um tann fysiska/li\u0301vfr\u00f8\u00f0iliga partin. (T\u00e6r eru tiknar u\u0301r eini ritger\u00f0, sum eg havi skriva\u00f0 a\u0301 mi\u00f0na\u0301mi. Um onkur vil si\u0301ggja alla ritger\u00f0ina, kann ein skriva til mi\u0301n a\u0301 danial@olsen.fo)"}, {"text_idx": "#000004", "text": "Krossfesting byrja\u00f0i hja\u0301 persum. Hetta hevur veri\u00f0 fyri a\u0301r 334 f.Kr., ti\u0301 at ta\u0301 leyp Alexandur Mikli a\u0301 persar. Hann to\u0301k krossfestingina \u201ctil si\u0301n\u201d og f\u00f8rdi hana vi\u0301\u00f0ari til egyptar, teir til kartagar, og teir til ro\u0301mverjar."}, {"text_idx": "#000005", "text": "Ta\u00f0 tekur i\u0301 mi\u00f0al 24 til 36 ti\u0301mar at doyggja av krossfesting. Krossurin vigar i\u0301 minsta lagi 135 kg, to\u0301 kann ta\u00f0 vera o\u0301gvuliga ymiskt, ti\u0301 at ta\u00f0 eru ymisk sl\u00f8g av krossum. Ta\u00f0 eru krossar, i\u00f0 eru skaptir sum T, X, t, og anna\u00f0. Til d\u00f8mis ver\u00f0ur P\u00e6tur a\u0301postul sagdur at vera krossfestur vi\u00f0 h\u00f8vdinum ni\u00f0ureftir a\u0301 einum \u201ct-krossi\u201d, ti\u0301 hann kendi seg ikki verdan at venda sama veg sum Jesus."}, {"text_idx": "#000006", "text": "Eitt ambo\u00f0, i\u00f0 vanliga var\u00f0 ny\u0301tt a\u0301\u00f0renn eina krossfesting, var ein pi\u0301skur. Hann hev\u00f0i ofta djo\u0301rabein i\u0301 endunum, so at hann kundi skr\u00e6\u00f0a so no\u0301gva hu\u0301\u00f0 av perso\u0301ninum so skjo\u0301tt sum gj\u00f8rligt og so pi\u0301nufult sum gj\u00f8rligt."}, {"text_idx": "#000007", "text": "Eg havi hoyrt, at h\u00f8vu\u00f0sleikarin i\u0301 \u201cThe Passion of the Christ\u201d var\u00f0 pi\u0301ska\u00f0ur einafer\u00f0 av o\u0301vart, og at hann bleiv so illa fyri, at hann ma\u0301tti hava fri\u0301 restina av degnum."}, {"text_idx": "#000008", "text": "Ein annar vanligur \u201csi\u00f0ur\u201d var at bro\u0301ta beinini hja\u0301 teimum krossfestu, so krossfestingin skuldi ganga skjo\u0301tari. Hetta var\u00f0 nevnt crurifragium. Grundin til, at ein doyr skjo\u0301tari, ta\u0301 beinini ver\u00f0a brotin, er, at tann krossfesti lenar seg ofta a\u0301 beinini, ta\u0301 hann hevur pausu fra\u0301 at anda, meira um hetta i\u0301 seinnu grein."}, {"text_idx": "#000009", "text": "Ro\u0301mverjar eru nokk teir kendastu, ta\u0301 ta\u00f0 kemur til krossfesting. Teir byrja\u00f0u fyri a\u0301r 73 f.Kr. at krossfesta, ti\u0301 at Appian skrivar, at teir krossfestu 6.000 menn, sum gj\u00f8rdu uppreistur mo\u0301ti ro\u0301mverska ri\u0301kinum. Spartakus var herlei\u00f0ari hja\u0301 uppreistrarfo\u0301lkunum. Hann fo\u0301r i\u0301 bardaga mo\u0301ti Crassusi og tapti."}, {"text_idx": "#000010", "text": "Ro\u0301mverjar eru kendir, ti\u0301 teir bru\u0301ktu krossfestingina solei\u00f0is, sum vit kenna hana. At ein ver\u00f0ur pi\u0301ska\u00f0ur, si\u0301\u00f0ani ber ein krossin til avr\u00e6ttingarsta\u00f0in, og si\u0301\u00f0ani ver\u00f0ur ein krossfestur. Tann fremsta grundin til at ro\u0301mverjar krossfestu, man helst hava veri\u00f0 at skapa r\u00e6\u00f0slu."}, {"text_idx": "#000011", "text": "Ro\u0301mverska ri\u0301ki\u00f0 var vor\u00f0i\u00f0 so sto\u0301rt, at ta\u00f0 var torf\u00f8rt at sty\u0301ra fo\u0301lkinum. Ti\u0301 var ney\u00f0ugt at skapa r\u00e6\u00f0slu, og her kemur krossfestingin inn."}, {"text_idx": "#000012", "text": "Hon er ein tann mest pi\u0301nufulli og ey\u00f0my\u0301kjandi dey\u00f0in, hugsast kann. Og legg til merkis, at tey, i\u00f0 vo\u0301r\u00f0u krossfest, vo\u0301ru tjo\u0301var, sjo\u0301r\u00e6narar og uppreistrarfo\u0301lk, ti\u0301 hesir bo\u0301lkar eru st\u00f8rsta ho\u0301ttan mo\u0301ti einum ri\u0301ki."}, {"text_idx": "#000013", "text": "Ro\u0301mverjar hildu a\u0301 at krossfesta eftir dey\u00f0a Jesusar. J\u00f8diski s\u00f8gufr\u00f8\u00f0ingurin Josefus sigur, at i\u0301 71 vo\u0301r\u00f0u umlei\u00f0 600 j\u00f8dar krossfestir um dagin, i\u0301 sambandi vi\u00f0 uppreisturin i\u0301 Jerusalem ta\u0301. Teir hildu a\u0301 at krossfesta til a\u0301r 341, ta\u0301 i\u00f0 Konstantin, tann fyrsti kristni keisarin, to\u0301k valdi\u00f0 og banna\u00f0i krossfesting."}, {"text_idx": "#000014", "text": "Ta\u00f0 er ikki skriva\u00f0 n\u00f8kur a\u0301vi\u0301s ti\u0301\u00f0arseting, n\u00e6r muslimar byrja\u00f0u at krossfesta fo\u0301lk. To\u0301 kann vi\u00f0 vissu sigast, at krossfesting er bru\u0301kt. Hetta si\u0301ggja vit i\u0301 Koranini: (endurgivi\u00f0 u\u0301r Koranen med dansk overs\u00e6ttelse og noter af A. S. Madsen, 1989)"}, {"text_idx": "#000015", "text": "\u201cOg troldm\u00e6ndene blev kastet n\u00e6segrus til jorden. (Og) de sagde: Vi tror pa\u030a verdenernes Herre, Moses\u2019 og Arons Herre. Farao sagde: Tror I pa\u030a ham, f\u00f8rend jeg giver jer tilladelse dertil? Dette er visselig en list, som I har planlagt i byen for at uddrive dens indbyggere fra den, men I skal snart kende (f\u00f8lgerne deraf). Jeg vil sandelig afhugge jeres h\u00e6nder og jeres f\u00f8dder pa\u030a modsat side, derpa\u030a vil jeg korsf\u00e6ste jer alle tilhobe\u201d (Su\u0302ra 7,121-125)."}, {"text_idx": "#000016", "text": "Eisini ver\u00f0ur krossfesting ny\u0301tt i\u0301 meira beinlei\u00f0is h\u00f8pi. I\u0301 5. kapittli ver\u00f0ur fyrst nevnt, hvat var\u00f0 sagt vi\u00f0 j\u00f8dar, ti\u0301 at j\u00f8dar vo\u0301ru teir, i\u00f0 fyrst fingu opinbering fra\u0301 Allah, og si\u0301\u00f0ani ver\u00f0ur greitt fra\u0301, hvat Mohammed leg\u00f0i afturat."}, {"text_idx": "#000017", "text": "\u201cAf denne grund foreskrev Vi Israels b\u00f8rn, at den, der dr\u00e6ber et menneske, hvis det ikke er for (mord pa\u030a) et menneske eller for opr\u00f8r i landet, sa\u030a skal det (for ham) v\u00e6re, som om han har dr\u00e6bt hele menneskeheden. Og den, der lader det i live, sa\u030a skal det (for ham) v\u00e6re, som om han har holdt hele menneskeheden i live. Og Vore sendebud er visselig kommet til dem med klare tegn, men de fleste af dem handlede derpa\u030a visselig uma\u030adeholdent i landet. Deres l\u00f8n, som f\u00f8rer krig mod Allah og Hans Sendebud, og som anstrenger sig for at skabe opr\u00f8r i landet, skal ene og alene v\u00e6re, at de dr\u00e6bes eller korsf\u00e6stes eller at deres h\u00e6nder og f\u00f8dder hugges af pa\u030a modsat side, eller at de fordrives fra landet. Dette vil v\u00e6re til sk\u00e6ndsel for dem i denne verden, og i den kommende vil de lide en sv\u00e6r straf \u2013 Undtagen de, som angrer, f\u00f8rend I fa\u030ar magt over dem. Vid da, at Allah er Tilgivende, Barmhjertig\u201d (Su\u0302ra 5,33-35)."}, {"text_idx": "#000018", "text": "U\u0301t fra\u0301 hesum versum ber til at siga, at krossfesting kann vera revsing til teirra, sum venda muslimsku tru\u0301nni baki\u00f0."}, {"text_idx": "#000019", "text": "Krossfesting kemur enn fyri. I\u0301 2012 var\u00f0 ein 28 a\u0301ra gamal ma\u00f0ur fyrst ha\u0301lsh\u00f8gdur og si\u0301\u00f0ani krossfestur, og ta\u00f0 er eisini komi\u00f0 fyri si\u0301\u00f0ani. Eisini ver\u00f0ur ta\u00f0 nevnt i\u0301 summum lo\u0301gum, at muslimar kunnu krossfesta. I\u0301 Iran ver\u00f0ur skriva\u00f0 i\u0301 lo\u0301girnar, at um ein hevur gj\u00f8rt \u201cMoharebeh\u201d (ta\u00f0, sum ver\u00f0ur nevnt i\u0301 Su\u0302ra 5,34), kann ein ver\u00f0a hongdur a\u0301 ein kross i\u0301 tri\u0301ggjar dagar. Um perso\u0301nurin kemur livandi fra\u0301 hendingini, sleppur hann ni\u00f0ur aftur og skal um ney\u00f0ugt fa\u0301a hja\u0301lp at koma fyri seg aftur, og hann skal ver\u00f0a na\u0301\u00f0a\u00f0ur. To\u0301 yvirlivir neyvan nakar at hanga a\u0301 einum krossi i\u0301 no\u0301gvum hita i\u0301 tri\u0301ggjar dagar."}, {"text_idx": "#000020", "text": "Krossfesting hevur eisini veri\u00f0 ny\u0301tt i\u0301 Japan. Ta\u00f0 var\u00f0 hon i\u0301 1597, ta\u0301 26 kristin blivu krossfest. At byrja vi\u00f0 var\u00f0 hon bert ny\u0301tt mo\u0301ti kristnum, men i\u0301 1651 var\u00f0 hon eisini ny\u0301tt mo\u0301ti 150 uppreistrarfo\u0301lkum."}, {"text_idx": "#000021", "text": "Eisini er krossfesting ny\u0301tt undir veraldarbard\u00f8gunum. Undir fyrra veraldarbardaga krossfesti herurin hja\u0301 Eysturri\u0301ki-Ungarn onkrar av kri\u0301gsfangunum, og undir seinna veraldarbardaga ver\u00f0a b\u00e6\u00f0i ty\u0301skarar og japanarar lagdir undir at hava krossfest kri\u0301gsfangar."}, {"text_idx": "#000022", "text": "Krossfesting a\u0301 Filipsoyggjum langafri\u0301ggjadag (Mynd: )"}, {"text_idx": "#000023", "text": "Enn i\u0301 dag kann ein uppliva krossfesting a\u0301 summum Filipsoyggjum. Endama\u0301li\u00f0 er to\u0301 ikki, at nakar skal doyggja, men heldur at tey lata seg heingja seg a\u0301 krossin, fyri at vita hvussu Jesus hev\u00f0i ta\u00f0, ta\u0301 i\u00f0 hann hekk a\u0301 krossinum. Hetta ver\u00f0ur gj\u00f8rt eina fer\u00f0 um a\u0301ri\u00f0, langafri\u0301ggjadag."}, {"text_idx": "#000024", "text": "I\u0301 1968 fann Vassilios Tzaferis eina gamla gr\u00f8v i\u0301 Givat HaMivtar i\u0301 Jerusalem. I\u0301 gr\u00f8vini la\u0301 ein beinagrind. Jehohanan var\u00f0 ey\u00f0merktur, vi\u00f0 ta\u00f0 at teir ty\u0301ddu navni\u00f0 a\u0301 gravsteininum. Ta\u00f0 serstaka vi\u00f0 hesum manni var, at hann hev\u00f0i sto\u0301rar naglar gj\u00f8gnum beinini. Seinni fingu tey eisini sta\u00f0fest, at hann helst var millum 24 og 28 a\u0301r, at hann var 167 cm. h\u00f8gur og ikki hev\u00f0i no\u0301gvan v\u00f8ddabygna\u00f0. Hetta hildu tey vera tekin um, at hann helst ikki hev\u00f0i gj\u00f8rt tungt arbei\u00f0i. Fornfr\u00f8\u00f0ingurin Nicu Haas kanna\u00f0i hann gj\u00f8lla og sta\u00f0festi, at hann var krossfestur."}, {"text_idx": "#000026", "text": "No\u0301gvir av fornfr\u00f8\u00f0ingunum gj\u00f8rdust sera spentir, ti\u0301 at hetta var og er tann fyrsta og einasta beinagrindin, i\u00f0 er funnin av einum krossfestum perso\u0301ni. Hetta kann kanska tykjast l\u00f8gi\u00f0, men er ta\u00f0 kortini als ikki, ti\u0301 teir, i\u00f0 vo\u0301r\u00f0u krossfestir, h\u00f8vdu la\u0301ga st\u00f8\u00f0u i\u0301 samfelagnum. Li\u0301kini vo\u0301r\u00f0u ofta tveitt fyri hundarnar, ella vo\u0301ru tey hangandi til rovdjo\u0301rini at taka s\u00e6r av. Ro\u0301mverjar hinvegin blivu ha\u0301lsh\u00f8gdir ella okkurt li\u0301knandi, so sum Paulus a\u0301postul."}, {"text_idx": "#000027", "text": "Solei\u00f0is var\u00f0 Jehohanan r\u00e6ttiliga sannli\u0301kt krossfestur."}, {"text_idx": "#000028", "text": "Ikki \u00f8ll vo\u0301ru samd vi\u00f0 Haas og hansara a\u0301st\u00f8\u00f0i, to\u0301 vo\u0301ru flestu samd i\u0301, at perso\u0301nurin var krossfestur. Zias og Sakeles vo\u0301ru ikki samdir i\u0301, hvar beinini hoyrdu til, ti\u0301 ta\u00f0 er alti\u0301\u00f0 eitt \u00f8giligt putlisp\u00e6l at byggja beinagrindir. Heldur ikki vo\u0301ru teir samdir i\u0301, um beinini a\u0301 Jehohanan vo\u0301ru brotin. Teir hildu, at ta\u00f0 var ov trupult at meta um ta\u00f0, ti\u0301 at beinagrindin var so gomul."}, {"text_idx": "#000029", "text": "(Seinna greinin sny\u0301r seg um krossfesting i\u0301 li\u0301vfr\u00f8\u00f0iligum ljo\u0301si.)"}, {"text_idx": "#000030", "text": "Myndir: Meth\u00f8g lutt\u00f8ka a\u0301 Manslegun"}, {"text_idx": "#000034", "text": "Ta\u00f0 ljo\u0301\u00f0ar v\u00e6l. Ja, ennta\u0301 bi\u0301bilskt! Og kortini er okkurt pu\u0301ra gali\u00f0. Talan er um wokeness, sum er ein berandi li\u00f0ur i\u0301 ra\u0301kinum i\u0301 ti\u0301\u00f0ini vit liva. Hvat er ta\u00f0, og hvi\u0301 eiga vit sum tru\u0301gvandi at taka heil..."}, {"text_idx": "#000035", "text": "Hava vit ru\u0301m i\u0301 hj\u00f8rtum okkara fyri ivandi fo\u0301lki?"}, {"text_idx": "#000036", "text": "Komandi dagarnar fara vit at vi\u00f0gera evni\u00f0, ivi. Jesu l\u00e6rusveinur, Tummas er helst eitt ta\u00f0 kendasta d\u00f8mi um ein ivamann, sum altso fyri um 2.000 a\u0301rum si\u0301\u00f0ani eins og i\u0301 okkara ti\u0301\u00f0 er ein veruleiki.Gj\u00f8g..."}, {"text_idx": "#000037", "text": "\u201cJesus seg\u00f0i vi\u00f0 hana: \u00bbEg eri uppreisnin og li\u0301vi\u00f0; tann, sum try\u0301r a\u0301 meg, skal liva, um hann so doyr;\u201dJo\u0301h.11,25 Ni\u0301ggju a\u0301ra gamli Filip hev\u00f0i Down-syndrom. I\u0301 sunnudagssku\u0301lanum arga\u00f0u hini b\u00f8rnini hann,..."}, {"text_idx": "#000038", "text": "Kristus er upprisin. Gle\u00f0iligar pa\u0301skir \u00f8ll somul. Vi\u00f0 hesum fa\u0301a tit a\u0301rsins pa\u0301skaheilsan fra\u0301 a\u00f0alskrivara, Andrias Magnussen"}, {"text_idx": "#000039", "text": "Si\u0301\u00f0an tala\u00f0i Harrin vi\u00f0 Mo\u0301ses og A\u0301ron i\u0301 Egyptalandi og seg\u00f0i: Tali\u00f0 vi\u00f0 allan savna\u00f0 I\u0301sraelsmanna og sigi\u00f0 \u201cti\u0301ggjunda dagin i\u0301 hesum ma\u0301na\u00f0i skal hv\u00f8r hu\u0301sfa\u00f0ir taka s\u00e6r eitt lamb, eitt lamb fyri hv\u00f8rt h..."}, {"text_idx": "#000044", "text": "Vit ny\u0301ta cookies a\u0301 okkara si\u0301\u00f0u.Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum Go\u0301\u00f0tak allar cookies Go\u0301\u00f0tak bert ney\u00f0ugar cookies"}, {"text_idx": "#000046", "text": "Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000051", "text": "Sl\u00f8kkir tu\u0301 fyri hesum cookies, kunnu vit ikki goyma upply\u0301singar um ti\u0301na vitjan. Hetta kann hetta a\u0301virka hentleikarnar a\u0301 heimasi\u0301\u00f0uni."}, {"text_idx": "#000052", "text": "Heimasi\u0301\u00f0an ny\u0301tir Google Analytics til tess at samla hagt\u00f8l yvir vitjandi a\u0301 heimasi\u0301\u00f0uni. Talan er einans um tekniskar da\u0301tur, sum ikki ey\u00f0merkja teg sum perso\u0301n."}]